Η **Εντίτα Μάλοβτσιτς** (γερμανικά: *Edita Malovčić*, 21 Ιανουαρίου 1978), περισσότερο γνωστή με το καλλιτεχνικό της όνομα **Madita**, είναι Αυστριακή τραγουδίστρια και ηθοποιός του κινηματογράφου και της τηλεόρασης. Γεννήθηκε στη Βιέννη, με την οικογένεια της να έχει βοσνιακή καταγωγή. Ο πατέρας της ήταν παραδοσιακός τραγουδιστής της Βοσνίας, ονόματι Κεμάλ Μάλοβτσιτς, ενώ η μάνα της ήταν από τη Σερβία. Η ίδια λέει ότι δεν έχει επαφές πλέον με τον πατέρα της, επειδή δεν έχει καλές αναμνήσεις από αυτόν. Κατά τη διάρκεια της καριέρας της έχει ασχοληθεί με διάφορα μουσικά είδη όπως το synthpop, το R&B και η Jazz. Σπούδασε μουσικολογία και υποκριτική σε ιδιαίτερα μαθήματα. 

Το 1999, έκανε το ντεμπούτο της στον κινηματογράφο με τη ταινία *Nordrand*, η οποία έλαβε πολλά βραβεία. Η ταινία αφορούσε τον Πόλεμο της Βοσνίας. Μετά από αυτήν την επιτυχία εμφανίστηκε σε αρκετές ταινίες μέσα στη δεκαετία όπως το *Želary* (2003), το *Four Minutes* (2006), το *The Bone Man* (2009) και το *Zweiohrküken* (2009). Παράλληλα και συγκεκριμένα το 2000, ξεκίνησε και την καριέρα της στην τηλεόραση, συμμετέχοντας σε σειρές όπως το *Medicopter 117*, το *Υπαστυνόμος Ρεξ*, το *SOKO Kitzbühel*, το *Tatort* και το *Altes Geld*, σε διάφορες μικρούς ή μεγάλους χαρακτήρες. Ενώ και κατά την επόμενη δεκαετία συνέχισε να εμφανίζεται στον κινηματογράφο, μικρότερη παρουσία, παίζοντας σε δύο ταινίες το *Blood Glacier* (2013) και το T*he Lies You Sleep With* (2014). 

Στη μουσική, η καριέρα της ξεκίνησε περί το 2002, όταν τραγούδησε με το ντούο dZihan & Kamien, στο άλμπουμ τους *Gran Riserva*. Το 2005, κυκλοφόρησε τον πρώτο της σόλο άλμπουμ, ονόματι *Madita*, το οποίο κυκλοφόρησε μέσω iTunes Music Store, με το οποίο έφτασε στο νούμερο 3 των *Electronic Album Chart*, συμπεριλαμβανομένων και άλλων charts άλλων χωρών. Ακολούθως, το 2007, το τραγούδι "Ceylon" της από μία τηλεοπτική σειρά, έφτασε το νούμερο 1 στα βρετανικά UK World Music iTunes chart, κάνοντάς το τη μεγαλύτερη της επιτυχία. Το 2008, κυκλοφόρησε κι άλλον σόλο δίσκο, το *Too*. Εν συνεχεία ακολούθησαν άλλα τρία σόλο άλμπουμ, το *Pacemaker* (2010), το *Madita Deluxe* (2012) και το *Flavours* (2012). Το 2013, η Matida, απέκτησε και το πρώτο της παιδί, έναν γιο.

Παραπομπές
----------

1. ↑  (Αγγλικά) *Discogs*. 464240. Ανακτήθηκε στις 9  Οκτωβρίου 2017.
2. ↑  *filmportal.de*. 44cea2d3ebd6474bb1a92f3eb9b43b44. Ανακτήθηκε στις 9  Οκτωβρίου 2017.
3. ↑  «Madita, kćerka Kemala Malovčića, pjevačka zvijezda u Austriji». Radio Sarajevo. 17 Νοεμβρίου 2014. Αρχειοθετήθηκε από το πρωτότυπο στις 21 Νοεμβρίου 2014. Ανακτήθηκε στις 18 Νοεμβρίου 2014.
4. ↑  «Kemalova kćerka Edita Malovčić dobila ulogu u najpoznatijoj seriji u». Express. 26 Νοεμβρίου 2012. Αρχειοθετήθηκε από το πρωτότυπο στις 29 Νοεμβρίου 2014. Ανακτήθηκε στις 18 Νοεμβρίου 2014.
5. ↑  «ĆERKA KEMALA MALOVČIĆA: Oca se sećam samo po lošem, možda je hteo da mu deca sama rastu!». Kurir. 17 Νοεμβρίου 2014. Ανακτήθηκε στις 18 Νοεμβρίου 2014.
6. ↑  «Ćerka Kemala Malovčića glumi bosansko-srpskog tužioca!». Alo. 26 Νοεμβρίου 2012. Αρχειοθετήθηκε από το πρωτότυπο στις 29 Νοεμβρίου 2014. Ανακτήθηκε στις 18 Νοεμβρίου 2014.
7. ↑  «Madita». Discogs. 21 Οκτωβρίου 2005. Ανακτήθηκε στις 18 Νοεμβρίου 2014.
8. ↑  «Too». Discogs. 25 Ιανουαρίου 2008. Ανακτήθηκε στις 18 Νοεμβρίου 2014.
9. ↑  «Pacemaker». Discogs. 19 Φεβρουαρίου 2010. Ανακτήθηκε στις 18 Νοεμβρίου 2014.
10. ↑  «Madita Deluxe». Discogs. 20 Ιανουαρίου 2012. Ανακτήθηκε στις 18 Νοεμβρίου 2014.
11. ↑  «Flavours». iTunes. 20 Ιανουαρίου 2012. Ανακτήθηκε στις 2 Φεβρουαρίου 2018.
12. ↑  «Ćerka Kemala Malovčića glumi i nemačkoj hit seriji "Mesto zločina"». Svet. 27 Νοεμβρίου 2012. Ανακτήθηκε στις 18 Νοεμβρίου 2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Madita** |

* Επίσημος ιστότοπος

  

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 85078794
* **Europeana**: agent/base/105683
* LCCN: no2004112981
* ISNI: 0000 0000 7910 5876
* GND: 140500154
* MusicBrainz: a11ac47a-b5f5-4a2f-be4b-bb955351f17b
* NKC: pna2004259219

 |

 |